Роџер Далтри је убрзо постао препознатљива сценска персона, са својом плавом, коврџавом косом (због тадашњих пропозиција, испрва је била краћа и равна). Ексцентрични и дивљи наступ групе Ху, који се манифестовао још од њиховог првог албума и истоименог сингла "My Generation" из 1965, а кулминацију доживео на фестивалу у Вудстоку 1969. године, дефинисаће Далтрија као једног од великих узора својим тадашњим млађим савременицима, попут Роберта Планта или Јана Гилана.